als_Latn dik_Latn sag_Latn
Në botën virtuale që jetojmë, thuajse shumica e informacioneve të rëndësishme ruhen në llogaritë tona personale në web, si: emailet tona apo në faqe të tjera shoqërore.
Vjedhjet e fjalëkalimeve janë të shpeshta dhe ato mund të jenë shumë të dëmshme si për jetën tuaj private ashtu edhe për financat tuaja.
Edhe nëse ju krijoni një fjalëkalim të vështirë dhe e ndërroni atë shpesheherë, përsëri nuk mund të keni një siguri të vërtetë.
Siç shprehet dhe Guru i Spamit, Matt Cutts
"Verifikimi i dyanshëm është një veprim i thjeshtë, i cili kërkon më shumë se sa një fjalëkalim. Verifikimi i dyanshëm kërkon njëkohësisht "Diçka që ju dini" (fjalëkalimi) dhe "diçka që ju zotëroni" (telefoni).
Pasi ju të shkruani fjalëkalimin në faqen në të cilën keni llogarinë tuaj, juve ju vjen në celularin tuaj me sms një kod të cilin duhet ta shkruani në faqe, dhe vetëm atëherë mund të hyni në llogarinë tuaj.
Prej shumë muajsh, shumë faqe të rëndësishme në web kanë filluar të përdorin verifikimin e dyanshëm, e cila krijon një hendek shumë të madh në vjedhjen e fjalëkalimeve tuaja.
Më poshtë mund të shihni një listë të faqeve që e ofrojnë këtë shërbim:
Google/Gmail: Verifikimi i dyanshëm i Google, ju dërgon një kod me 6 numra në celularin tuaj në momentin që ju kërkoni të hapni shërnimet e tyre nga një kompiuter/telefon i ri. Kjo mund të ndihmohet dhe me app "Google Authenticator" i cili është i vlefshëm dhe për Android, iPhone dhe Blackberry. Google i ruan informacionet për 30 ditë.
LastPass: LastPass është një nga shërbimet më të rëndësishme për t'u përdorur me një verifikim të dyanshëm, duke qenë se lastPass ruan të gjitha fjalëkalimet tuaja. LastPass ndërvepron me app "Google Authenticator".
Apple: Verifikimi i dyanshëm i Apple, ju dërgon një sms, i cili përmban një kod me 4 numra ose një mesazh në "Find my iPhone" në momentin kur ju kërkoni që të hyni në llogarinë tuaj nga një kompiuter/iphone i ri.
Këtë shërbim mund ta aktivizoni këtu: Aktivizo
Facebook: Verifikimi i dyanshëm në Facebook quhet "Login Approvals", i cili ju nis një kod prej 6 numrash sa herë që kërkoni të hyni në llogarinë tuaj nga një kompiuter/telefon i ri. Verifikimi i dyanshëm në facebook mund të krijohet dhe nga app "Google Authenticator" si dhe nga "Code Generator" që ndodhet në app e Facebook. Ju mund ta aktivizoni atë këtu: Aktivizo
Shumica e faqeve web punojnë në këtë mënyrë për t'iu siguruar të gjitha llogaritë tuaja online.
Më poshtë keni një listë të faqeve si dhe linqet e tyre përkatëse të aktivizimit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn